Internationaliseringsbestræbelser - og et personligt løft

Der tales og skrives i denne tid meget om behovet for at styrke det internationale - eller globale - element i erhvervsuddannelserne. Jette Petersen havde i foråret lejlighed til at opleve en international atmosfære på en IUC-rejse rundt i USA. I artiklen har hun samlet noget af sine mange indtryk fra såvel de faglige som sociale arrangementer i løbet af de 14 dages ophold.

Internationale kontakter

Men hvad kan skolerne gøre for at leve op til disse intentioner? Det primære formål med min deltagelse i studieturen var at prøve at skaffe internationale kontakter til skolen, både i form af udveksling af elever, kontakter i forbindelse med studieture til USA, job swop for lærere og intern-ships for studerende.

New York

Turen tog udgangspunkt i New York, hvortil vi danske ankom sidst på eftermiddagen efter en lang flyvetur (heldigvis var vi “upgraded” til business class).

“New York and the World”

Næste morgen tog vi the subway til Queens, hvor vi besøgte Richmond Hills High School, som er med i et udviklingsprojekt, der hedder “New York and the World”, hvilket involverer, at undervisningen sætter fokus på multikulturelle aspekter.

The American Forum

Efter hjemtransporten til Manhattan var der tid til en dejlig slentretur fra hotellet ned af hele Broadway, hvorunder vi fandt ud af, at vi næste aften ville ind at se musicalen “Sunset Boulevard”.

“Newspapers in Education”

Torsdag bød på to spændende programpunkter (tro ikke, at man tager med IUC for at lege turist!). Om formiddagen et besøg på New York Times, hvor Steve Santos, en af de ledende redaktører, fortalte om undervisningsprogrammet “Newpapers in Education”.

Global Kids

Eftermiddagens besøg fandt sted i Soho, hos Global Kids, en uafhængig, nonprofit uddannelsesorganisation, hvis mål det er at hjælpe unge mennesker til at få den viden og de erfaringer og kvalifikationer, der er nødvendige for at forholde sig til de problemer og muligheder, der er i det internationale samfund.

‘

Washington

Fredag checkede vi ud og kom - mirakuløst nok, når man tænker på vores omfattende bagage - godt fra at tage med toget fra Penn Station til Washington, hvor vi mødte Debra Andrews.

Ovenstående er uddrag af “Handelsskolen” 9/96